Dayiksalarî
Dayiksalarî, matriarşî sîstemeke civakî ye ku tê de jin di rolên serokatiya siyasî, deshilatdariya exlaqî, îmtiyaza civakî û kontrola milkê de xwediyê hêzê ne. Ev pênasekirin ji bo dîsîplînên antropolojî û femînîzmê jî hin aliyan ve ji hev cûda ne. Dibe ku matriarşî bi civakên matrîlîneal (dayîk-binyad) matrîlokal û matrîfokal re jî werin tevlihevkirin. Hin kes wan pergalên ku pederşahî nînin wek pergalên maderşahî dihesibînin, bi vî rengî sîstemên wekheviya zayendî jî digirin nav xwe. Zanyarên din îdîa dikin ku di nav homo sapiens de qet civakên maderşahî çênebûne.